Дел.број: 77/5-89

Београд, 24.10.2019 год.

**Одговор на Захтев за додатним информацијама или појашњењем конкурсне документације дел. број 77/5-88 од 22.10.2019. год.** **за јавну набавку услуга осигурањa професионалне одговорности чланова коморе стоматолога за штете причињене трећим лицима и на имовини трећих лица, за потребе Стоматолошке коморe Србије, OП број 5 /19**

Питање:

У складу са одредбама става 2. и става 3. члана 63. Закона о јавним набавкама молимо вас за појашњење конкурсне документације у поступку јавне набавке – услуга осигурања професионалне одговорности чланова коморе стоматолога за штете причињене трећим лицима и на имовини трећих лица, за потребе Стоматолошке коморе Србије, ОП број 5/19 и то према следећем:

Као додатни услов за учешће у предметном поступку јавне набавке у погледу испуњености финансијског капацитета одредили сте следеће:

§ да понуђач на дан 31.12.2018. године располаже апсолутном разликом гарантне резерве и маргине солвентности у износу вишем од 1.000.000.000,00 РСД – доказује се Извештајем Адекватност капитала за неживотна осигурања/реосигурања, стање на дан 31.12.2018.

Имајући у виду велики број чланова Стоматолошке коморе Србије, око 6.500 чланова, чија је професионална одговорност предмет осигурања као и врсту професионалне делатности лекара стоматолога чија је одговорност предмет осигурања истичемо да је ризик високе фрекфенције штетних догађаја како у броју тако и монетарно веома висок.

Имајући у виду претходно наведено као и непобиту чињеницу да осигурање од професионалне одговорности лекара стоматолога представља заштиту не само стоматолога као осигураних лица већ и заштиту пацијената као потенцијално оштећених лица мишљења смо да ниво захтеване разлике гарантне резерве и маргине солвентности треба да буде већи од захтеваног нивоа неведеног у конкурсној документацији а чиме би Наручилац обезбедио пуну заштиту како чланова Стоматолошке коморе тако и пацијената.

Молимо за одговор да ли ћете сагласно наведеном извршити корекцију конкурсне документације на начин да повећате ниво разлике гарантне резерве и маргине солвентности?

Одговор:

Комисија за јавне набавке је проучила Ваш предлог корекције конкурсне документације за предметну јавну набавку и у наставку одговара како следи:

* Не постоји основани разлог да се измени конкурсна документација. Повећањем нивоа разлике гарантне резерве и маргине солвентности дошло би до кршења Начела јавне набавке сходно члану 10. Закона о јавним набавкама по коме је наручилац дужан да у поступку јавне набавке омогући што је могуће већу конкуренцију.

 Комисија за јавне набавке